Ricardo Martinelli

Ricardo Alberto Martinelli Berrocal (født 1952) er en panamansk forretningsmann og politiker. Han var president i Panama fra 1. juli 2009 til 1. juli 2014 og representerte den gang høyrepartiet Cambio Democrático.«Ricardo Martinelli Berrocal» , Fundación CIDOB. Han var også innstilt som presidentkandidat for partiet Realizando Metas («Oppnå målene») til presidentvalget 2024, men han ble ikke godkjent på grunn av anklager om hvitvasking. Han søkte tilflukt i Nikaraguas ambassade, men ble dømt til nesten 11 års fengsel. Hans visepresidentkandidat José Raúl Mulino vant senere valget og ble tatt i ed som Panamas president 1. juli 2024.

Martinelli studerte ved University of Arkansas og tok Master of Business Administration ved INCAE i Costa Rica. Han begynte sin næringslivskarriere i Citibank før han gikk over i supermarkedkjeden Súper 99, der han er styreformann. 

Martinelli var fra 1994 til 1996 leder for Panamas trygdeetat. Fra 1999 til 2003 var han styreformann for Autoridad del Canal de Panamá og minister for kanalsaker. Martinelli er leder for partiet Cambio Democrático. Han stilte i 2004 som partiets presidentkandidat uten å lykkes. I presidentvalget i 2009 sikret han seg over 60 % av stemmene.«Tycoon elected Panama president», BBC News, 4. mai 2009. Han ble innsatt som Panamas 49. president den 1. juli 2009. I presidentvalget i 2014 tapte han mot Juan Carlos Varela.

 Referanser 

Kategori:Panamanske politikere
Kategori:Personer fra Panama by